23. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Δ4/355 της 2/30 Ιουν. 1994 (ΦΕΚ Β΄ 506) Λειτουργία κυλικείων δημοσίων σχολείων (αναδημοσίευση). 24. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ  ΚΑΙ ΔΗΜ. ΕΡΓΩΝ Αριθ. 13172 της 17/24 Μαρτ. 1995 (ΦΕΚ Β΄ 217) (Διόρθ. σφαλμ. στο ΦΕΚ Β΄ 313/20-41995) «Εκτέλεση έργων επισκευής και συντήρησης σχολικών κτιρίων από τις Σχολικές Επιτροπές». Σελ. 688(γ) Τεύχος 1227 Σελ. 110 Έχοντας υπόψη: 1.Τις διατάξεις των παρ. 8 έως και 14 του άρθρ. 5 του Νόμ. 1894/1990 (110 Α΄), «Για την Ακαδημία Αθηνών και άλλες εκπαιδευτικές διατάξεις», όπως αυτό αντικαταστάθηκε από το άρθρ. 31 του Νόμ. 2009/1992 (Α΄ 18). 2.Τις διατάξεις του άρθρ. 187 του Π.Δ. 323/1989 «Κωδικοποίηση σε ενιαίο κείμενο Νόμου, με τίτλο Δημοτικός και Κοινοτικός Κώδικας «των ισχυουσών διατάξεων του Δημοτικού και Κοινοτικού Κώδικα, όπως τροποποιήθηκαν και συμπληρώθηκαν» (146 Α΄). 3.Την αριθ. 64447/21.2.1991 κοινή απόφαση των Υπουργών Εσωτερικών, Οικονομικών και Εθνικής Παιδείας και Θρησκευμάτων «Περί του τρόπου και της διαδικασίας πραγματοποιήσεως και ελέγχου των πάσης φύσεως εσόδων και εξόδων των Σχολικών Επιτροπών» (ΦΕΚ 136 Β΄), που τροποποιήθηκε με την αριθ. 11649/9.3.93 κοινή απόφαση των Υπουργών Εσωτερικών, Οικονομίας και Εθν. Παιδείας και Θρησκευμάτων (ΦΕΚ 236 Β΄). 4.Τις διατάξεις του Νόμ. 2218/1994 (Α΄ 90) όπως τροποποιήθηκαν με τις διατάξεις του Νόμ. 2240/ 1994 (Α΄153) περί της νομαρχιακής αυτοδιοίκησης κλπ. 5.Την απόφαση ΥΠ 121/13.7,94 του Πρωθυπουργού, που αφορά στην ανάθεση αρμοδιοτήτων στον Αν. Υπουργό Εσωτερικών Γεωργ. Δασκαλάκη (Β΄ 550/15.7.94). 6.Την απόφαση Η/5615/21.7.94 του Πρωθυπουργού, που αφορά στην ανάθεση αρμοδιοτήτων στον Αν. Υπουργό Εθν. Παιδείας και Θρησκευμάτων Φίλιππο Πετσάλνικο (Β΄ 567/21.7.94). 7.την απόφαση ΥΠ 123/15.7.1994 που αφορά στην ανάθεση αρμοδιοτήτων στον Αναπληρωτή ΠΕ.ΧΩ.ΔΕ. Κωνσταντίνο Γείτονα (Β΄ 550/15.7.94), αποφασίζουμε: 32.Θ.γ.21-24 Σχολικά Ταμεία Γενικές διατάξεις Άρθρ.1.-1.Οι διατάξεις της απόφασης αυτής έχουν εφαρμογή μόνον στα έργα επισκευής και συντήρησης των σχολικών κτιρίων, που εκτελούνται από τις Σχολικές Επιτροπές (ΣΕ). Από τα έργα αυτά εξαιρούνται οι επισκευές μεγάλης κλίμακας, όπως όλες οι επεμβάσεις στον φέροντα οργανισμό που απαιτούν στατική μελέτη και οι ανάλογες επεμβάσεις στις στέγες και στις εγκαταστάσεις των σχολικών κτιρίων (παρ. 12 του άρθρ. 5 του Νόμ. 1894/90). Οι διατάξεις της παρούσας ισχύουν επίσης και για τα μισθωμένα διδακτήρια (εδάφ. 2 και 3 της παρ. 12 του άρθρ. 5 του Νόμ. 1894/90). 2.Την εκτέλεση έργων επισκευής και συντήρησης, προϋπολογισμού δαπάνης έως και 1.000.000 δραχμ., μπορεί να αναθέτει, χωρίς διαγωνισμό ο Διευθυντής του σχολείου, ως εκπρόσωπος της ΣΕ, με απόφασή του, ενώ την εκτέλεση έργων άνω του ποσού αυτού και μέχρι προϋπολογισμού δαπάνης 2.000.000 δραχμ. μπορεί να αναθέτει χωρίς διαγωνισμό η Σ.Ε., με απόφασή της. Έργα προϋπολογισμού δαπάνης άνω των 2.000.000 δραχμ. εκτελούνται από τους ΟΤΑ, με τις εκάστοτε ισχύουσες γι’ αυτούς διατάξεις περί έργων. 3.Τα έργα που εκτελούνται από τη Σ.Ε. ανατίθενται σε εργοληπτικές επιχειρήσεις εγγεγραμμένες στα ΜΕΕΠ ή στα Νομαρχιακά Μητρώα, καθώς και σε φυσικά πρόσωπα, που έχουν τεχνική εμπειρία εκτέλεσης ανάλογων έργων, στο εξής θ’ αποκαλούνται «ανάδοχος», σύμφωνα με τις διατάξεις της παρούσας απόφασης. 4.Η Σ.Ε. υποχρεούται να ζητήσει εγγράφως από τον οικείο ΟΤΑ τη μεταφορά ανάλογης πίστωσης για εργασίες επισκευής και συντήρησης που εκτελούνται με δική της ευθύνη. 5.Κονδύλια που προορίζονται για εκτέλεση έργων επισκευής και συντήρησης σχολικών κτιρίων, που προέρχονται από τον προϋπολογισμό των Δημοσίων Επενδύσεων, δεν επιτρέπεται να αναλώνονται για την κάλυψη λειτουργικών εξόδων των σχολείων. 6.Οι εργασίες επισκευής και συντήρησης, που εκτελούνται σε βάρος των πιστώσεων είτε του τακτικού προϋπολογισμού, είτε του προϋπολογισμού δημοσίων επενδύσεων, υπόκεινται στις εκάστοτε νόμιμες κρατήσεις που βαρύνουν τον ανάδοχο. Ο ανάδοχος, προκειμένου να πληρωθεί, οφείλει να προσκομίσει τα σχετικά δικαιολογητικά πληρωμής. 7.Οι τεχνικές υπηρεσίες: α)Των οικείων ΟΤΑ και β)Των Περιφερειακών Διοικήσεων, είναι αρμόδιες, κατά σειρά προτεραιότητας, για να παρέχουν τεχνικές οδηγίες στις Σ.Ε. όποτε αυτές τις ζητήσουν εγγράφως. 8.Όλες οι εργασίες επισκευής και συντήρησης, που παρακωλύουν τη λειτουργία του σχολείου ή είναι επικίνδυνες για την υγεία και τη σωματική ακεραιότητα των χρηστών του διδακτηρίου, θα γίνονται αποκλειστικά σε σχολείο. Αυτό θα αναφέρεται ρητά σε κάθε σύμβαση (συμφωνητικό) που αφορά εργασίες επισκευής και συντήρησης των διδακτηρίων. Εκτέλεση των έργων επισκευής και συντήρησης    προϋπολογισμού δαπάνης μέχρι 1.000.000 δρχ. Άρθρ.2.-1.Η ανάθεση και η επίβλεψη των ανωτέρω έργων γίνεται ως ακολούθως: α)Η ανάθεση γίνεται με την υπογραφή συμφωνητικού εκτέλεσης εργασιών με τον ανάδοχο. Η ανάθεση σύμφωνα με την παρ. 2 του άρθρ. 1 της παρούσας, γίνεται χωρίς διαγωνισμό έπειτα από τη διαπραγμάτευση με έναν ή περισσότερους από τους αναφερόμενους στην παρ. 3 του άθρρ. 1. Σε περίπτωση συστεγαζόμενων σχολείων ή ανάθεση γίνεται, από τον αρχαιότερο εκ των Δ/ντών των συστεγασμένων σχολείων. β)Η ανάθεση των εργασιών γίνεται με βάση προϋπολογισμό δαπάνης ή το κατ’ αποκοπήν τίμημα που αντιστοιχεί σε συνοπτική περιγραφή των εργασιών που πρόκειται να εκτελεσθούν, που συντάσσονται από τον προσφέροντα. Για επείγουσες μεμονωμένες συνήθεις εργασίες ύψους μέχρι 200.000 δραχμ. (π.χ. σπασμένα τζάμια, απόφραξη αποχωρητηρίων κλπ.) δεν απαιτείται, ως δικαιολογητικό πληρωμής το σχετικό συμφωνητικό. γ)Η περιγραφή της παρ. 1β του παρόντος άρθρου, μπορεί να αποτελέσει το συμφωνητικό ανάθεσης των εργασιών, που υπογράφεται από τους συμβαλλόμενους, το οποίο περιλαμβάνει επιπλέον τον προβλεπόμενο χρόνο εκτέλεσης και παράδοσης του έργου. δ)Οι παραπάνω εργασίες εκτελούνται με επίβλεψη του Διευθυντή. 2.Οι πληρωμές και η παραλαβή των ανωτέρω εργασιών γίνονται ως ακολούθως: α)Ο Διευθυντής μπορεί κατά την κρίση του, να εγκρίνει χορήγηση προκαταβολής μέχρι 30% της αξίας των υλικών. Η προκαταβολή αυτή δίνεται μετά την προσκόμιση των υλικών στο χώρο εργασίας και την κατάθεση επικυρωμένων αντιγράφων των σχετικών τιμολογίων ή αποδείξεων αγοράς. β)Η παραβολή των εργασιών, μετά την αποπεράτωσή τους, γίνεται από τον Διευθυντή του σχολείου και εξουσιοδοτημένο μέλος της Σ.Ε. οι οποίοι συντάσσουν το σχετικό πρωτόκολλο παραλαβής των συμφωνημένων εργασιών. Σημειώνεται ότι σαν πρωτόκολλο παραλαβής μπορεί να χρησιμοποιηθεί και αντίγραφο συμφωνητικού της παρ. 1 με επισημείωση της καλής εκτέλεσης των εργασιών Σε περίπτωση παραλείψεων ή κακοτεχνιών ο ανάδοχος καλείται εγγράφως να τις αποκαταστήσει μέσα σε εύλογο χρονικό διάστημα και στη συνέχεια υπογράφεται το πρωτόκολλο παραλαβής και πληρώνεται το συμφωνημένο ποσό. Αν ο ανάδοχος αρνηθεί να αποκαταστήσει τις κακοτεχνίες ή να συμπληρώσει τις παραλείψεις,  ο  Διευθυντής   αποφασίζει   για  την (Μετά τη σελ. 688(γ) Σελ. 689 Τεύχος 1227 Σελ. 111 Σχολικά Ταμεία 32.Θ.γ.24 παρακράτηση ανάλογου ποσού, μετά από γνώμη της υπηρεσίας της παρ. 7 του άρθρ. 1. Την απόφαση της παρακράτησης του ποσού αυτού ο Διευθυντής κοινοποιεί υποχρεωτικά στον ανάδοχο και τον Πρόεδρο της Σ.Ε. γ)Η πληρωμή γίνεται όπως στην αριθ. 64447/ 21.2.91 (ΦΕΚ 136 Β) απόφαση αναφέρεται, που τροποποιήθηκε με την αριθ. 11649/9.3.1993 ομοία (ΦΕΚ 236 Β). Δικαιολογητικά για την πληρωμή του αναδόχου, επιπλέον των αναφερομένων στις ανωτέρω Υπουργικές αποφάσεις είναι αντίγραφο της απόφασης ανάθεσης, του συμφωνητικού ανάθεσης των εργασιών, του πρωτοκόλλου παραλαβής, στο οποίο περιγράφονται οι εργασίες που έγιναν και ενδεχομένως της απόφασης παρακράτησης ποσού της προηγούμενης περίπτ. (β). Σε περίπτωση τμηματικής πληρωμής, ως η παρ. 2 του άρθρ. 4, στα δικαιολογητικά πληρωμής αντί του πρωτοκόλλου παραλαβής επισυνάπτεται η απόφαση της παρ. 2 του άρθρ. 4. 3.Σε περίπτωση αδυναμίας του αναφερομένου στην παρ. 1 Δ/ντή η εκτέλεση των έργων επισκευής και συντήρησης γίνεται κατά τα αναφερόμενα στο επόμενο άρθρο. Εκτέλεση έργων συντήρησης και επισκευής    προϋπολογισμού δαπάνης μέχρι 2.000.000 δρχ. Άρθρ.3.-Για έργα προϋπολογισμού δαπάνης από 1.000.000 δραχμ. μέχρι 2.000.000 δραχμ. καθώς και εκείνα της παρ. 3 του προηγουμένου άρθρου, την απόφαση για την ανάθεση του έργου λαμβάνει η Σ.Ε., η οποία ορίζει μέλος της για όλες τις ενέργειες που αναφέρονται στο προηγούμενο άρθρο, με ανάλογη εφαρμογή αυτών. Αυξομειώσεις δαπάνης εργασιών Άρθρ.4.-1.Εάν κατά την εκτέλεση των έργων παραστεί ανάγκη μεταβολής των προϋπολογισθεισών ποσοτήτων εργασιών ή προσθήκης νέων εργασιών, με παράλληλη αύξηση ή μείωση της δαπάνης του έργου, η μεταβολή αυτή δεν επιτρέπεται να υπερβαίνει το 20ο της συμφωνηθείσας αξίας. Η αύξηση της δαπάνης ή η προσθήκη νέων εργασιών μπορεί να συνεπάγεται και την αντίστοιχη αύξηση του χρόνου περαίωσης της εργολαβίας, αναλογικά. 2.Κατά την πρόοδο των εργασιών και εφόσον αυτή είναι ικανοποιητική ο Δ/ντής ή το μέλος της Σ.Ε. του άρθρ. 3 μπορεί να αποφασίζει (εγκρίνει την τμηματική καταβολή του εργολαβικού ανταλλάγματος μέχρι ποσοστού 50% της συνολικής αξίας του έργου). Σελ. 690 Τεύχος 1227 Σελ. 112 Κυρώσεις – επίλυση διαφορών Άρθρ.5.-1.Κάθε φορά που ο ανάδοχος του έργου δεν συμμορφώνεται προς τις υποχρεώσεις του, που απορρέουν από τη σύμβαση, καλείται εγγράφως από τον ορισθέντα, όπως στα άρθρ. 2 και 3 της παρούσας αναφέρεται, εκπρόσωπο της Σ.Ε., όπως εντός ορισμένης προθεσμίας, όχι μικρότερης των δέκα ημερών, συμμορφωθεί προς τις υποχρεώσεις αυτές. 2.Εάν ο ανάδοχος δεν συμμορφωθεί προς τα παραγγελλόμενα με το σχετικό έγγραφο εντός της τασσομένης με αυτό προθεσμίας, τότε η Σ.Ε., με εισήγηση του αναφερομένου στην προηγούμενη παράγραφο οργάνου, συνεδριάζει για να αποφασίσει επί της διαφοράς, αφού προηγουμένως καλέσει αυτόν εγγράφως να παραστεί κατά τη συνεδρίαση για να εκθέσει τις απόψεις του. Το έγγραφο της Σ.Ε., πρέπει απαραίτητα να αναφέρει την ημερομηνία και την ώρα συνεδρίασής της, κατά την οποία θα εξετασθεί το θέμα της διαφοράς. 3.Εάν αποφασισθεί η απομάκρυνση (έκπτωση) του εργολάβου από το έργο και η παύση των εργασιών, καθώς σε κάθε άλλη περίπτωση που ανακύπτει διαφορά μεταξύ αναδόχου και επίβλεψης και αποφαίνεται οριστικά επί της διαφοράς αυτής η Σ.Ε., δεν χωρεί άλλη περαιτέρω διοικητική ένσταση ή προσφυγή κατ’ αυτής της αποφάσεως και η διαφορά επιλύεται πλέον περαιτέρω σύμφωνα με τις διατάξεις του αστικού κώδικα. 4.Ο, με αυτόν τον τρόπο, απομακρυνόμενος από το έργο εργολάβος, εξοφλείται για τις γενόμενες από αυτόν εργασίες, αφού προηγουμένως αυτές παραληφθούν όπως ειδικότερα ορίζεται στα άρθρ. 2 και 3 της παρούσας και ουδεμίας άλλης αποζημιώσεως δικαιούται. Τελικές και μεταβατικές διατάξεις Άρθρ.6.-1.Στα ποσά που αναφέρονται στην παρούσα απόφαση δεν συμπεριλαμβάνεται ο αναλογών Φ.Π.Α., ο οποίος βαρύνει τη Σ.Ε. 2.Έργα που ανατέθηκαν με ή χωρίς διαγωνισμό πριν από την ημερομηνία έναρξης ισχύος της παρούσας απόφασης, εξακολουθούν να διέπονται από τις διατάξεις που ίσχυαν μέχρι την παραπάνω ημερομηνία. 3.Από τις διατάξεις της απόφασης αυτής δεν προκύπτει επί πλέον δαπάνη σε βάρος του προϋπολογισμού του δημοσίου, ούτε του προϋπολογισμού των σχολικών επιτροπών. 4.Η ισχύς της παρούσας απόφασης αρχίζει ένα μήνα μετά από τη δημοσίευσή της στην Εφημερίδα της Κυβερνήσεως. 32.Θ.γ.24 Σχολικά Ταμεία 